George Washington-broen

George Washington Bridge (George Washington-broen) er en hengebro over Hudsonelva i New York City. Den knytter sammen øya Manhattan med Fort Lee i New Jersey.

Broen er oppkalt etter George Washington, De forente staters første president. Byggingen begynte i september 1927 under ledelse av Othmar Ammann. Byggearbeidene var ferdige den 24. oktober 1931.

Broen er 1451 meter lang. Spennet mellom de to pilarene er på 1067 meter, noe som ved åpningen var verdens lengste brospenn, og nesten dobbelt så langt som spennet i Ambassador Bridge (564 m).

I 1962 ble det bygget et nivå ekstra slik at broen fikk kjørebane i to etasjer.

I 2003 hadde broen 105.942.000 passeringer, noe som tilsvarer en årsdøgnstrafikk på over 290.000.

 Eksterne lenker 


Kategori:Port Authority of New York and New Jersey
Kategori:Hengebroer
Kategori:Veibroer i USA
Kategori:Manhattan
Kategori:Transport i New York
Kategori:Transport i New Jersey
Kategori:Broer åpnet på 1900-tallet
Kategori:1931 i USA
Kategori:Byggverk fullført i 1931
Kategori:Byggverk i New Jersey
Kategori:Byggverk i New York